Ο **Χέραρντ Έντελινκ** (Gérard Edelinck, 20 Οκτωβρίου 1640 (βάπτιση) - 2 Απριλίου 1707) ήταν χαράκτης πλακών από χαλκό και εκτυπωτής Φλαμανδικής καταγωγής, ο οποίος εργάστηκε στο Παρίσι από το 1666 και πολιτογραφήθηκε Γάλλος πολίτης το 1675.

Βίος
----

Ο Έντελινκ γεννήθηκε στην Αμβέρσα, όπου έλαβε την πρώιμη εκπαίδευσή του υπό τους χαράκτες Γκασπάρ Χόιμπρεχτς (Gaspar Huybrechts) (1619–1684) και τον Κορνέλιους Χάλλε τον νεότερο (Cornelius Galle the Younger). Πήγε στο Παρίσι το 1666, όπου συνεργάστηκε με τον συνάδελφό του Φλαμανδό Νίκολας Πιτάου (Nicolas Pitau) τον πρεσβύτερο. Για να βελτιωθεί περαιτέρω, στη συνέχεια σπούδασε υπό τους Φρανσουά ντε Πουαγύ (François de Poilly), Ρομπέρ Ναντέιγ (Robert Nanteuil) και Φιλίπ ντε Σαμπέν.  Αυτοί οι Δάσκαλοι έκαναν σε σύντομο χρονικό διάστημα ό, τι μπορούσαν για να τον βοηθήσουν και ο Έντελινκ κατέλαβε τελικά την πρώτη θέση μεταξύ των χαρακτών.

 Φιλίπ ντε Σαμπέν
Η αριστεία του αναγνωρίστηκε καθολικά και, αφού έγινε γνωστός στον Λουδοβίκο ΙΔ΄, διορίστηκε, μετά από πρόταση του Σαρλ Λε Μπρεν, Δάσκαλος στην Ακαδημία που ιδρύθηκε στο εργοστάσιο των Γκομπλέν για την εκπαίδευση των εργαζομένων στη δημιουργία ταπισερί. Του ανατέθηκε επίσης η εκτέλεση πολλών σημαντικών έργων.  Το 1677 κέρδισε την είσοδο στην Académie royale de peinture et de sculpture (Βασιλική Ακαδημία Ζωγραφικής και Γλυπτικής) με το *Πορτρέτο του Φιλίπ ντε Σαμπέν*, χαραγμένο σύμφωνα με την αυτοπροσωπογραφία του.

Έργο
----

 Ο Αλέξανδρος και ο Ηφαιστίων επισκέπτονται την οικογένεια του Δαρείου στη σκηνή τους μετά τη μάχη της Ισσού, χαραγμένη από τον Χέραρντ Έντελινκ από πίνακα του Σαρλ Λε Μπρεν
Το έργο αυτού του μεγάλου χαράκτη αποτελεί ιδίαν εποχή στην τέχνη. Οι εκτυπώσεις του αριθμούν πάνω από τετρακόσιες. Ο Έντελινκ τοποθετείται υπεράνω και πέραν από τους προκατόχους του και τους συγχρόνους του, διότι διακρίθηκε, όχι από μια άποψη, αλλά από κάθε άποψη, καθώς μπορεί ένας χαράκτης να αριστεύσει στην ορθότητα των μορφών, ένας άλλος στην απόδοση του φωτός και της σκιάς, και άλλοι στο χρώμα τις εκτυπώσεις τους και την υφή των επιφανειών, αυτός, ως ανώτατος κύριος του burin (εργαλείο χαρακτικής από ατσάλι), κατείχε και επέδειξε όλες αυτές τις ξεχωριστές ιδιότητες, σε μια τόσο πλήρη αρμονία που το μάτι δεν προσελκύεται από καμία από αυτές ιδιαίτερα, αλλά στηρίζεται στο ικανοποιητικό σύνολο. 

Ο Έντελινκ ήταν ιδιαίτερα καλός ως χαράκτης πορτρέτων και εκτέλεσε εκτυπώσεις πολλών από τα πιο επιφανή πρόσωπα της εποχής του. Μεταξύ αυτών είναι οι Λε Μπρεν, Ριγκώ, Σαμπέν, Ναντέιγ, Ζαν ντε Λα Φονταίν, Κολμπέρ, Τζον Ντράιντεν, Ρενέ Ντεκάρ, Ζαν-Μπατίστ Λυλί κ.ά. Πέθανε στο Παρίσι το 1707. Ο μικρότερος αδελφός του Ζαν και ο γιος του Νικολά ήταν επίσης χαράκτες.

Έργο
----

Μεταξύ των πιο διάσημων έργων του συγκαταλέγονται τα εξής:

* *Αγία Οικογένεια*, από πίνακα του Ραφαήλ
* *Μετανοούσα Μγδαληνή*, από πίνακα του Σαρλ Λε Μπρεν
* *Ο Αλέξανδρος στη σκηνή του Δαρείου*, από πίνακα του Σαρλ Λε Μπρεν
* *Μάχη των τεσσάρων ιπποτών*, από πίνακα του Λεονάρντο ντα Βίντσι
* *Ο Χριστός περιβάλλεται με τους Αγγέλους*, από πίνακα του Σαρλ Λε Μπρεν
* *Ο Σαιντ Λούις προσεύχεται*, από πίνακα του Σαρλ Λε Μπρεν
* *Ο Άγιος Τσαρλς Μπορρόμεο προ του Εσταυρωμένου,* από πίνακα του Σαρλ Λε Μπρεν

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 118681613. Ανακτήθηκε στις 16  Οκτωβρίου 2015.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12322634t. Ανακτήθηκε στις 10  Οκτωβρίου 2015.
3. 1 2  «Gerard Edelinck». (Ολλανδικά) *RKDartists*. 25452.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 17  Δεκεμβρίου 2014.
5. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 1  Ιανουαρίου 2015.
6. 1 2  *The Fine Art Archive*. cs.isabart.org/person/31071. Ανακτήθηκε στις 1  Απριλίου 2021.
7. ↑  *Τσεχική Εθνική Βάση Δεδομένων Καθιερωμένων Όρων*. xx0254415. Ανακτήθηκε στις 19  Δεκεμβρίου 2022.
8. ↑  gw.geneanet.org/larcher?n=regnesson&oc=&p=magdeleine. Ανακτήθηκε στις 17  Αυγούστου 2021.
9. ↑  (Αγγλικά) *Union List of Artist Names*. vocab.getty.edu/page/ulan/500098256. Ανακτήθηκε στις 7  Φεβρουαρίου 2021.
10. ↑  (Αγγλικά) *Union List of Artist Names*. 9  Αυγούστου 2021. 500115661. Ανακτήθηκε στις 9  Μαΐου 2022.
11. 1 2  Préaud 1998.
12. 1 2 3  *Britanicca* 1911
13. ↑  Grund 2006, vol. 5, p. 65.

Βιβλιογραφικές αναφορές
-----------------------

* Gründ, εκδότης (2006). *Benezit: Λεξικό Καλλιτεχνών*. Παρίσι: Gründ.(ISBN 9782700030709) .
* Préaud, Maxime (1998), "Edelinck, Gérard", τομ. 9, σελ. 718, στο *Λεξικό της Τέχνης*, επιμέλεια της Jane Turner. Λονδίνο: Macmillan.(ISBN 9781884446009)ISBN 9781884446009 .
* Το παρόν λήμμα ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Edelinck, Gerard» *Εγκυκλοπαίδεια Μπριτάννικα* (11η έκδοση) Cambridge University Press

Εξωτερικοί σύνδεσμοι
--------------------

* Πολυμέσα σχετικά με το θέμα  Gérard Edelinck στο Wikimedia Commons

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 56679310
* LCCN: n87898831
* ISNI: 0000 0001 2320 7846
* GND: 118681613
* SELIBR: 137538
* SUDOC: 032138490
* BNF: cb12322634t (data)
* BPN: 70025781
* ULAN: 500115661
* NKC: xx0254415
* ICCU: NAPV047781
* BNE: XX1473818
* KulturNav: id
* RKD: 25452

 |

 |